Matovič, Igor, poslanec NR SR (2017-12-06):
Kolegovia, kolegyne, dovoľte, aby som sa najprv prihovoril, a nehanbím sa povedať, primitívnemu marxistickému parazitovi Blahovi. Tento človek, keď tu viedla schôdzu Lucia Nicholsonová, jej poza jej chrbát vykrikoval, doslova citujem: „Ty koza, sprav si najprv školu.“ Opakujem: „Ty koza, sprav si najprv školu!“ A teraz sa pýtam k vám do lavíc vážených poslancov SMER-u, vás chlapov, je toto normálne správanie sa vašeho kolegu k žene, a do zátvorky dávam, k podpredsedníčke Národnej rady počas vedenia schôdze? Je toto chovanie sa vašeho kolegu také správanie, na ktoré ste hrdí? Ešte raz, Blaha, tá marxistická vyžírka, ktorá v živote nerobila nič užitočné a prospešné pre Slovensko, ktorá v živote nepomohla ľuďom, len má plné ústa proletariátu a ochrany pracujúcich ľudí, ale kryje tých najväčších vagabundov, ktorí práve tých pracujúcich ľudí okrádajú, povedal podpredsedníčke Národnej rady: „Ty koza, sprav si najprv školu.“ A vy, blbci, ste sa tu na tom ešte smiali. A ja sa pýtam, či sa nehanbíte za svoje správanie. Či sa niekedy aspoň pozrete do zrkadla, že kryjete takéhoto primitíva, ktorý sa tu vyvyšuje, lebo on je niečo viac. Ten človek v podstate povedal, že ženy pre neho neznamenajú nič, lebo to sú kozy, a v podstate zároveň povedal ako hrdý to predstaviteľ sociálnej demokracie, že ľudia bez vysokej školy, to je niekto, kto mu nie je cenný, aby sa s ním normálne rozprával. Áno, tak to myslíte s vašimi ľuďmi, s robotníkmi, pre ktorých tu Robert Fico pred týždňom bojuje vo fabrike a hrá a na nejakého nočného robotníka? Tí ľudia nemajú za tým pásom vysoké školy, ale vaši primitívi, ktorých tu kryjete a ešte sa na ich priblblých poznámkach smejete, tu znevažujú robotníkov bez vysokých škôl a všetkých ostatných ľudí, ktorí tú vysokú školu nemali to šťastie si spraviť. Takže keď chcete kritizovať, najprv si kritizujte do vlastných radov. A teraz k pánovi Erikovi Tomášovi. Donútil ma s jeho otázkou, že ako si to predstavujem, prečo vlastne si tu len dovoľujem ho nazývať Goebbelsom SMER-u, zamyslieť sa nad tým a použiť pár faktov. Tak to poviem asi tak. Erik Tomáš je, v podstate niekedy dávno bol novinár, tí novinári ho nemali moc radi, ale tak potom sa stal z neho hovorca a zrazu každú jednu špinavosť, ktorú Robert Kaliňák spravil, tak Erik Tomáš z jeho pera bola tá argumentácia, tá réžia toho, ako to ustojíme, ako to vysvetlíme. Z jeho pera bolo to, keď Hedvigu Malinovú na ulici zbili skenheadi za to, že bola Maďarka. Z jeho pera bolo to, Robo, vieš čo, musíš povedať, že tá baba si to vymýšľa. To je jedno, že neni uzáver vyšetrovania, musíš to povedať, vieš, teraz, teraz ideme, tak tá protimaďarská karta je dobrá, aby použili, Robo, musíš to takto dať. A Robo to dal. Z jeho pera, z Goebbelsového pera. To, že vyštval túto ženu zo Slovenskej republiky, že teraz musí žiť niekde ako utečenec, za to sa nehanbí. To, že zničil život tejto žene, ktorá bola občiankou Slovenskej republiky, za to sa nehanbí. Nie, však ja som čistý, ja som Erik Tomáš, ja som predsa, neviem, ja som poslanec. Nebudem ti hovoriť, že si poslanec, si Goebbels, lebo toto je správanie Goebbelsa. Tento človek potom, keď prestal kryť Roberta Kaliňáka, začal kryť priamo Roberta Fica na Úrade vlády. Každú jednu špinavosť, ktorá bola, či ukradnuté peniaze na mýte, či kurz záhadne stanovený niekde na jachte v Monacu, akákoľvek rozkrádačka, ktorá bola, argumentácia, že vlastne nič sa nestalo, všetci sme čistí, pochádzala z pera tohto človeka. A ja sa tu pýtam druhýkrát a verejne, možno tretíkrát dneska, kto je zodpovedný za smrť tých siedmich nevinných matiek, tých opatrovateliek, ktoré sa vracali zo svojej práce z Rakúska, myslím? Kto je za túto smrť zodpovedný? Dávam ti tri možnosti: - Je to vodič, ktorý ich viezol? - Sú to samotné tie opatrovateľky, že si dovolili byť také drzé a išli si hľadať prácu do Rakúska? - Alebo to sú ľudia, ktorí ich vyštvali zo Slovenska, skorumpovaní zlodeji, ktorí nám dlhé roky vládnu a ktorí spôsobili to, že tieto matky museli opustiť svoje rodiny, svoje deti a ísť utierať zadky rakúskym dôchodcom? A ja ti hovorím, že C je správne! Vy skorumpovaní zlodeji a vy, ktorí ich kryjete, vy ste zodpovední za smrť týchto siedmich nevinných matiek. Môžte sa tváriť a ukazovať prstom, koľko chcete na toho šoféra. Nie! Ak by ste nerozkrádali Slovensko, ak by túto Goebbels SMER-u na každú jednu zlodejinu nevymyslel scenár, ako to zakryť, ako sa tváriť pred ľuďmi na cukrových, ako sa tváriť na ľudí, ktorí myslia na tých ľudí, ako im chcú len dobre, ak vy by ste mali odvahu povedať zlodejom, nekradnite, tak tieto matky mohli mať prácu tam, kde žili. Jedna v Spišskej Novej Vsi, druhá v Snine, ďalšia v Prievidzi, ďalšia v Rimavskej Sobote. Len si na ne spomeňte. Pozrite si, kde sa narodili a kde zostali po nich siroty. Krv týchto matiek je na vašich paprčiach. (Reakcie z pléna.) Tak ako ste niekedy, alebo Šuty nakreslil Mečiara s jeho krvavými paprčami, či sa vám to páči, alebo nie (reakcie z pléna), ľudia, ktorí rozkrádajú naše spoločné, ľudia, ktorí kryjú rozkrádanie nášho spoločného majetku a prinútia úbohé ženy, desaťtisíce žien, aby odišli do Rakúska utierať zadky rakúskym dôchodcom a spôsobia nakoniec to, že, áno, možno unavený šofér, možno prepracovaný, čokoľvek, s nimi havaroval, tak krv týchto matiek máte na prstoch, či sa vám to páči, alebo nie. A keď si to chcel teda počuť, prečo si Goebbels, práve pre toto si Goebbelsom, lebo ty, z tvojho pera vždy vyšiel scenár a réžia toho, akúkoľvek zlodejinu, rozkrádania nášho spoločného, ako to vysvetliť ľuďom. Takže keď si chcel odpoveď, máš ju mať. K Robertovi Kaliňákovi. Robert Kaliňák začal svoju kariéru, hviezdnu kariéru najprv takými bežnými podvodmi, tie príbehy o tom, jako keď ešte vysokoškolák cestoval autobusom v zahraničí a potom na pumpe kradol čokolády a chválil sa spolužiačkam a rozdával čokolády, to vieme všetci. To sa tuto v poslaneckom salóniku hovorí bežne. Omnoho dôležitejšie je to, keď už ako vyštudovaný právnik v roku 2000 sa stal súčasťou konkurznej mafie. Vtedy zrazu si povedal, mal takého kamaráta jedného, Elemíra Tichého, ktorý sprivatizoval tento podnik, a mal zaplatiť štátu 60 mil. korún a ten podnik mal majetok 150 mil. korún, v roku 2000 to teda boli slušné prachy. To je dnešných tak možno 30-40 mil. eur? Ten podnik mal takýto majetok. Narobil však dlhy a hlavne sa Elemírovi Tichému nechcelo zaplatiť štátu, čiže nám všetkým, peniaze, 60 mil. korún, ktoré mal zaplatiť za to, že sprivatizoval podnik Kovošrot. Našiel si kamaráta, šikovného to právnika Roberta Kaliňáka, zahrali akože konkurz, keď najprv bolo prvé kolo a prišiel tam niekto, kto dal ponuku 51 mil., tak sa stala chyba v systéme. Kaliňák to mal s Tichým vymyslené trošku inak. Tak sa dohodli so správcom konkurznej podstaty, že zruš to kolo. Zrušil ho. Potichučku sa vyhlásilo druhé kolo, aby sa nedozvedel ten prvý, alebo možno medzičasom bol zastrašený, aby sa náhodou nezúčastnil, to bola normálna klasická, klasické praktiky konkurznej mafie. Prišlo ďalšie kolo a tam prišla firma, ktorá ponúkla 32 mil. Znova chyba v systéme. Správca škrkol ponuku a zobral druhého v poradí, firmu Krups či Krup, v ktorej bol Robert Kaliňák spoločníkom, kúpil niečo, čo predtým sa mohlo predať za 51, kúpil za 27. Čáry-máry, vytunelovalo sa a na konci sa firmička ocitla opäť v rukách toho pôvodného majiteľa, ktorý sprivatizoval firmu pána Elemíra Tichého, ktorého pán Robert Kaliňák často chodí navštevovať do obce Doľany pri Modre, aby ste teda vedeli. Vyskytla sa tam, ale čo sa stalo, štátu sa nezaplatilo nič, majetky sa previedli na pôvodného vlastníka, klasický príklad konkurznej mafie, kde sa použil biely kôň na to, aby sa firma očistila od dlhov alebo od záväzkov, ale majetok sa uchránil tam, kde bolo treba. Takto začal kariéru Robert Kaliňák. Jednoducho iba v tomto prípade ukradol štátu, to znamená nám všetkým, za aktívnej spoluúčasti v podstate viacerých, čiže ako súčasť organizovanej zločineckej skupiny, ukradol nám niekoľko desiatok miliónov korún. A ešte pred rokom a pol v diskusnej relácii pred voľbami tvrdil, to nie je pravda, to stále ja tú firmu mám a tie pozemky vlastním, jako som to mohol vytunelovať. Čuduj sa svete, čiže v roku 2006 hovoril, že on tam bol iba ako právnik, vo februári 2016 hovorí, že on stále tú firmu vlastní aj tie pozemky a, čuduj sa svete, že v máji 2016 hovorí, že on vlastní iba firmu FoRest, aj to je v úpadku, to sú také tie reštaurácie, a firmu B. A. Haus, teda ktorú mu objavil tuná Jožko Rajtár. Čiže to je Kovošrot. Takto začal a myslím si, že úplne super kvalifikácie na to, aby sa stal veru najlepším ministrom nielen vnútra, ale akýmkoľvek v histórii Slovenska podľa slov Roberta Fica. Hedvigu Malinovú som už spomenul, to je teda ďalší dôvod, prečo by mal byť odvolaný. Ale čo to už je za charakter a čo to je za charakter túto pána Goebbelsa, keď boli schopní obhajovať aj evidentnú zlodejinu pri nákupe zariadenia do Nemocnice svätého Michala. Predstavte si, že tam to vymysleli, že nevedeli, ako by sme to spravili, že teda však predsa aj, doprčic, však je to zdravotníctvo, to nám asi budú vyčítať, tak jak to zahráme, aby to vyzeralo reálne. Tak spravili súťaž, samozrejme, s krátkym časom, že hľadali toho, kto im dodá 900 položiek do tej nemocnice, od kresiel po cétečko, od kancelárskej spinky po špeciálnu magnetickú rezonanciu. Jednoducho taká firma neexituje, taká firma môže byť na svete iba vtedy, keď je dopredu s Kaliňákom a s pánom Tomášom dopredu dohodnutá. Spravili to, spáchali to, len 87 z týchto 900 položiek kontrolovala Nadácia Zastavme korupciu a iba tam z bežných cien na internete zistili 37-percentné predraženie. Keď už to bolo zariadenie skoro za 30 mil. ne-moc-ni-ce, hovorím, zdravotníctvo, tak pri 37-percentnom predražení znamená, že iba pri Nemocnici svätého Michala, ak to platilo aj pri ostatných položkách, ukradli títo páni 5 až 10 mil. eur. Chorým ľuďom! Chorým ľuďom. A zároveň podotýkam, že Slovensko je jednou z najhorších krajín v Európskej únii z pohľadu kvalifikačného parametra, ktorým hodnotíme kvalitu zdravotnej starostlivosti, a to je počet odvrátiteľných úmrtí. Inak povedané, že, áno, na Slovensku zomiera približne o 2-3-tisíc ľudí viac ako pri rovnakej alebo rovnakej, á, pri zdravotnej starostlivosti v Českej republike. Jednoducho tu sa kradne, povedal som teraz príklad Kaliňák a Erik Tomáš spoločne, pri Nemocnici svätého Michala, potom sa nečudujme, že ľudia zomierajú. A toto sú znova úmrtia, ktoré máte na svojich krvavých paprčiach, páni. Toto kryjete, si uvedomte! A či sa vám to páči, alebo nie, ľudia, ktorí kryjú, politici, poslanci, ktorí kryjú rozkrádanie svojej vlády, a následne ľudia kvôli tomu druhí zomierajú, sú vrahovia. Či sa vám to páči, alebo nie! Či sa teraz cítite dotknutí, alebo nie! Pozrite sa do zrkadla, a keď sa budete pozerať rovno, to zrkadlo vám to povie. A preto je veľmi dôležité, aby ste boli samosprávni alebo svojprávni poslanci, aby ste ktorémukoľvek ministrovi, ktorý kradne, povedali z hrušky dole, do basy s tebou. To ste mali desať razy povedať Kaliňákovi, ani raz ste to nedokázali, lebo každému vám zrejme dohodí a ste radi. Ďalšie kšefty sú klientske centrá. Mali sme o tom tlačovky, myslím, že v máji s Veronikou Remišovou. To sme vybrali si, robili ste ich 50, my sme si vybrali tri, zlodejina za zlodejinou. V Martine? Že kúpiť minimálnu časť, možno 20 % z celých priestorov, za vyššiu cenu, ako celé priestory boli na predaj. Presne to isté cez kopirák v Žiline. Kúpiť minimálnu časť z celej budovy, ako celá budova, za väčšiu cenu, ako celá budova bola na predaj. Inak povedané, dať tomu človeku, ktoré ste nechali, nech vás predbehne v nejakej dražbe, tak ste mu darovali tuším 100 bytov zadarmo, lebo. Ale úplne najkrajší príklad je Bratislavy, kde teda Robert Kaliňák sa chváli a skrýva sa za to, však ľudia sú spokojní. Samozrejme, že sú spokojní, keď majú, na jednom mieste to môžu vybaviť. Ale to, že sú spokojní, vás neoprávňuje na to – kradnúť. Budova hneď tuná na Zochovej, po ktorej poškuľovala Lucia Žitňanská, na to, aby tam presťahovala sídlo ministerstva spravodlivosti, zrazu a bez toho, aby o tom vedela ako kolegyňa Roberta Kaliňáka, sa im stratila popod prsty, lebo ju Robert Kaliňák kamarátovi predal za 4,8 mil. Kamarát ju z otočky predaj tuším za 7,1 či 6,8 mil. A ešte tam zostala ďalšia budova, ktorá je hodná 2 mil. Čiže, áno, máme tak zodpovedného ministra vnútra, ktorý nacení náš majetok dole na Zochovej, všetci chodíte okolo toho, ktorý ho nacení na polovičku reálnej hodnoty, a v priebehu roka sa ukáže, že vlastne okradol štát iba v tomto jedinom prípade o 5 mil. eur. A tento človek mu na to vymýšľa argumenty, ako to odkomunikovať ľuďom, že vlastne my ľuďom dobre robíme. Čiže toto je goebbelsovina, pán Erik Tomáš. Ďalší dôvod je v podstate dôsledkom tohto všetkého, a to je nedôveryhodná polícia, že sme úplne poslední v rámci celej Európskej únie. A keď porovnávame Európu, tak sme predposlední a za nami je už iba Macedónsko v tom, koľko ľudí nedôveruje polícii. To je jednoznačný dôvod a výsledok vašej práce, Erik Tomáš, s ministrom vnútra Robertom Kaliňákom. Štyri roky ste boli jeho pravou rukou, štyri roky ste boli režisérom komunikácie na Úrade vlády. To je výsledok vašej práce, že máme najmenej dôveryhodnú políciu v rámci celej Európskej únie. Ďalší dôvod? Bašternák. Dnes sme tu videli, jak tu nám hovoril, že vlastne on, on preplatil ten podiel, do frasa, že však to je tam, päťkrát EBITDA sa dáva a on vlastne, on tam dal viacej a on vlastne to preplatil. Keď si spočítate metre štvorcové tých lukratívnych nehnuteľností, lebo to sú byty vo Five Star, to sú byty v tom dome, kde býva na Sklenárovej ulici samotný skorumpovaný minister Kaliňák, keď si spočítate byty na ďalších dvoch lukratívnych adresách na Horskom parku, alebo vily, tak majú podlahovú plochu približne 2,5 tisíca metrov štvorcových. Kaliňák de facto kúpil alebo ako kebyže cenu, za ktorú zaplatil za ten podiel, aj keď beriem, ja dokopy beriem aj tých 8-tisíc, aj to, čo prebral ten dlh, aby som bol fér, tak de facto to kúpil za necelých 1 000 eur meter štvorcový. Na špičkových adresách v Bratislave. No nekúpili by ste to? No a tam je ten rozdiel! Keď reálna cena tých nehnuteľností je 2,5 tisíca a tam je to, že mu Bašternák dal 
600-tisíc eur úplatok v čase, kedy Bašternák bol vyšetrovaný Kriminálnym úradom finančnej správy. A to je ďalší dôvod, prečo má byť odvolaný, lebo to zapieral, hovoril, že s tým nič nemal. Na priamu otázku Joža Rajtára hovoril, že on s tou firmou, on v živote nič neobchodoval. Áno, ak sa mu nejaký statočný človek, a nebojím sa povedať, statočný človek pozrel na účet. A dobre spravil. Lebo toto je jediná zbraň, čo na týchto lumpov platí, pozrieť sa im na účty, priškripnúť ich, chytiť ich niekde medzi nôžky a ukázať ich pravý obraz. Posledný dôvod, hoci je ich veľa, sú korekcie. Tiež rétorické cvičenie o tom, že korekcie nie sú pokuty, lebo my sme vlastne na tých korekciách zarobili, avšak teda poviem to, tu zahrám divadielko a ľudia tomu asi uveria, lebo však nerozumejú. Korekcia znamená, že keď vám raz, predstavte si, že som teraz Európska únia, alebo vy ste Európska únia, mne ako Kaliňákovi, skorumpovanému ministrovi, dáte peniaze, povedzme si, 100 mil. eur na projekty, ja to prihodím kamarátom, neurobím reálnu súťaž, vyhodím hocijakých súťažiacich, čo tam sú, len aby súťažil kamarát, toť Šuca, dohodím mu tu zákazku, tak Európska únia príde a povie, však ty si zlodej, však ty si okrádal svojich vlastných ľudí. A povedia, z tých 100 mil. musíš vrátiť späť 20 mil. Čo to znamená? Áno, nazvime to korekcia, ale v skutočnosti to je pokuta. Inak povedané, Kaliňák má na triku iba v tom, čo tu bolo vymenované dnes, viac ako 20 mil. pokút, ktoré zaplatili ľudia tejto krajiny, ktorí po drobnom zbierajú sa za každý jeden nákup, či to je horalka, alebo jabĺčko, a ten vagabund to rozkradol a zároveň mu dali tie pokuty za to, že neurobil korektné súťaže! Viete, čo to znamená, inak povedané? To boli súťaže za 350 mil. eur. Ak by reálne tam súťažili firmy, tak sme mohli mať nieže 350 mil., ale možno za 100, možno za 50 mil. tie informačné systémy. Čiže to nie je len pokuta 20, ale to je pokuta možno, alebo škoda 100, 150, 200 mil. eur, o ktorú tento človek rozkradol Slovensko. Korupcia je rakovinou našej spoločnosti a Robert Kaliňák je jej nádor. Jedno je však dobré, že dnes vyhráme tak či tak. Či budú hlasovať za alebo proti. Keď ho vyhodia, keď ho odvolajú, tak Slovensko si vydýchne, konečne nebudeme mať skorumpovaného ministra. Ale keď si ho tam nechajú a keď ho budú takto obhajovať do krvi ako dnes, tak to dokonajú a v budúcich voľbách, keď dostanú 10 %, budú radi. Čiže tak či tak sa dožijeme toho, že Slovensko si vydýchne, len možno v prvom prípade to bude dnes a v druhom najneskôr za dva roky. Ďakujem veľmi pekne. (Potlesk.)